10 Downing Street
10 Downing Street je ime službene rezidencije premijera Vlade Ujedinjenog Kraljevstva, koja se nalazi u istoimenoj londonskoj ulici u Boroughu City of Westminster.

Historija 

Ulicu Downing izgradio je znani spletkaroš i prevrtljivac iz engleskog građanskog rata - George Downing, bliski suradnik Olivera Cromwella i njegov šef sigurnosti. Kad je Cromwell umro 1658, Downing je shvatio da je došao kraj lagodnom životu, i ponudio svoje usluge dojučerašnjim neprijateljima i novom monarhu Charlesu II. Charlesu baš nije bilo drago uzeti u službu neprijatelja svog ubijenog oca - ali mu je bio potreban netko upućen u zakulisne parlamentarne igre, pa ga je uzeo. 

Downing je brzo napredovao i stekao veliko bogatstvo, koje je htio brzo oploditi pa je pokupovao terene oko Palače Whitehall s namjerom da ih preproda. 
Zbog tog je duž ulice Downing sagradio niz jednostavanih kuća koje se protežu sve do Park St. James . 

Orginalna kuća na broju 10, sastojala se zapravo od tri objekta, dvokatne kuće za stanovanje duž ulice, štale za konje i kuće za smještaj kočije i posluge oko unutrašnjeg dvorišta.

Prvi premijer koji je živio u kući na broju 10 bio je Robert Walpole - 1735. Kralj mu je ponudio cijelu kuću na poklon, ali je Walpole to odbio, predloživši da to ostane objekt za funkcionere.

Ipak sljedeća dva premijera nisu se htjela useliti u kuću na broju 10, već su nastavili živjeti u svojim starim domovima. Takvo stanje potrajalo je do 1763. kad se Lord North uselio u ponuđenu mu rezidenciju. Odtad je većina britanskih premijera svoj mandat provela, živjevši na toj adresi.

Izvori

Vanjske veze 

 Downing Street 

Ulice u Londonu